Mažeikių kultūros centras

Romantinė drama SOLVEIGOS
2025-11-07 18:30 (Europe/Vilnius)

Eksperimentinio spektaklio „Juodoji skylė“ eskizas
2025-11-11 19:00
Projektas „InterAkcija“ kviečia!
Lapkričio 11-ąją Juozo Vaičkaus Skrajojamasis teatras pristato eksperimentinio spektaklio „Juodoji skylė“ eskizą.
Ateik – išvysk, išgirsk, pajusk…

Spektaklis rekomenduojamas nuo 16 metų.

Projektą finansuoja Lietuvos kultūros taryba ir Mažeikių rajono savivaldybė.

Kino filmas „Sniego karalienė: Šiaurės pasaka“
2025-11-12 17:30
BILIETAI
Pats gražiausias Kalėdinis nuotykis šeimai – „Sniego karalienė: Šiaurės pasaka“
Nuo lapkričio 7 dienos kino teatruose – „Sniego karalienė: Šiaurės pasaka“ – magiška, stebuklinga ir žiemiška animacija visai šeimai. Įkvėpta Hanso Christiano Anderseno pasakos, sukurta animacijos kūrėjų, dirbusių prie legendinės „Žaislų istorijos“ bei kitų „Pixar Animation“ projektų žada nepaprastą kelionę į užburiantį pasaulį, kur drąsa, draugystė ir meilė įveikia net stipriausius burtus.
Vieną šaltą žiemos dieną paslaptingai dingsta Gerdos geriausias draugas Kajus. Mažos mergaitės širdelė kupina vilties – reikia paskubėti ir tada tikrai pavyks jį rasti! Atsisveikinusi su savo kačiuku, parašiusi laišką mamai ir močiutei ji leidžiasi į nepaprastai pavojingą kelionę per snieguotus kalnus, ledines upes ir paslaptingus miškus į visišką nežinią tolimosios šiaurės link… Kiekvienas žingsnis tolyn veda į šaltesnį ir pavojingesnį pasaulį, paslaptingos jėgos nuolat stengiasi sustabdyti mažąją keliautoją, bet ji pasiryžusi nepasiduoti.
Pavojingoje kelionėje drąsiąją mergaitę lydi mažytė nematoma, bet labai išdykusiangeliukė Lily, kuri ne tik saugo Gerdą, bet nuolat įtraukia drąsiąją keliauninkę į nuotykius pilnus stebuklų.Savo kelionėje Gerda sutinka neįtikėtinai puikių pagalbininkų – draugišką, bet labai gudrią raganą, paslaugųjį žąsiną Henką,kalbančią pelėdą, išmintingąjį berniuką Sampo ir jo šiaurės elnią, bei gražuolį žirgą Gustavą, kurie mergaitei padeda nepasiduoti, net tada, kai viltis rasti Kajų blėsta!
Niekas neįtaria, kad už visų sunkumų, kuriuos patiria drąsioji Gerda slypi piktoji Sniego karalienė ir jos klastingasis padauža mokinys Lui. Jie laiko Kajų savo spindinčiuose ledo rūmuose ir bando sušaldyti berniuko širdį, kad karalienė amžinai išliktų jauna!
Nuostabaus grožio ir visiems gerai pažįstama pasakaatgimsta įspūdingame Šiaurės peizažų fone. Jautri istorija ir įkvepianti drąsa gelbėjant geriausią draugą Kajų tikrai nepaliks abejingų. Ar pavyks vaikams ištrūkti iš ledinių Sniego karalienės spąstų ir laimingai grįžti namo iki Šv.Kalėdų?
SNIEGO KARALIENĖ: ŠIAURĖS PASAKA (North)
PREMJERA LIETUVOJE: 2025 11 07
Dubliuotas lietuviškai
REŽISIERIUS: BenteLohne
ŽANRAS: animacija šeimai
FILMO TRUKMĖ: 85 min.
ŠALIS: Norvegija

Kino filmas „Laimingos žvaigždės“
2025-11-12 19:30
BILIETAI
LAIMINGOS ŽVAIGŽDĖS
Premjera 2025 10 31
Žanras: romantinė komedija
Trukmė 1 val. 45 min.
Cenzas N-13
Platina Všį „Baltas ekranas“

Jis – vienišas, talentingas muzikantas. Po skaudžių išmėginimų gyvenantis ramiai ir sėsliai.
Bet, štai, pasirodo Ji. Žvaigždė iš televizijos, didele krūtine.
Likimas juos abu suveda netikėtai, nuo tos akimirkos prasideda kelionė per meilės išbandymus ir nesusipratimus. Jie pakeis viską.
Ar meilė pajėgi nugalėti likimą? Ar žvaigždės iš tiesų laimingos, kai susitinka du žmonės?
Atsakymus rasite Justino Krisiūno romantinėje komedijoje „LAIMINGOS ŽVAIGŽDĖS“ su Ineta Stasiulyte ir Justinu Jankevičiumi.

Premjera! Dviejų dalių komedija „Trys mylimos“
2025-11-13 18:00
BILIETAI
Dviejų dalių komedija “Trys mylimos” (rež. K. Kazlauskaitė)
Jausmų drama (su žmonėms būdingomis silpnybėmis ir gudrybėmis) apie amžiną poreikį būti mylimam.
Aktorė Kristina Kazlauskaitė ir vėl imasi režisūros – lietuvių literatūros klasikos kūrinio Julijos Beniuševičiūtės-Žymantienės, geriau žinomos Žemaitės slapyvardžiu, komedijos „Trys mylimos“.
Spektaklio veiksmas vyksta lietuviškame kaime. Kaimo bernas Liudvikas savo vilionėmis vienu metu bando pavergti tris mylimas – vienoje kaimo troboje gyvenančias motiną ir dvi jos dukras. Tačiau tikslas jo piktas – ne meilė, o turtai. Jaunuolis stengiasi išvilioti motinos sutaupytus pinigus. Čia ir gimsta įvairių situacijų – melo, apgaulės, suvedžiojimų – komedija, kai kiekviena iš trijų moterų rimtai įsimyli Liudviką.
Ryškius charakterius spektaklyje įkūnys legendiniai teatro aktoriai: Motinos vaidmenį kuria aktorės Dalia Brenciūtė ir Violeta Podolskaitė. Jaunosios kartos aktoriai Balys Ivanauskas ir Artūras Dubaka dalinsis Liudviko vaidmeniu, o dukras pasikeisdamos vaidins Redita Dominaitytė ir Kristina Savickytė (Petronėlė) bei Aistė Lasytė ir Veronika Tarasevičiūtė (Domicelė). Ūkininką Kozerį – Vytautas Taukinaitis ir Gediminas Storpirštis.
„Trys mylimos“ yra vienas iš nacionalinės dramaturgijos kūrinių ir šiandien išliekantis aktualus. Trys moterys ir vienas vyras. Apgavystė ar nuoširdumas? Meilė ar išskaičiavimas? Amžini klausimai, į kuriuos Kristina Kazlauskaitė, pasitelkdama savo, režisierės, vizijas, aktorių talentus, šnekamąsias tarmes, perteikdama žmogaus savybių ir jausmų amplitudę, pabandys atsakyti jausmingai, dramatiškai, komiškai.
Kiekvienas norime mylėti ir būti mylimi. Liudvikas ir trys jo mylimos – puikus to pavyzdys.

Trukmė: 1 val. 30 min. (2 dalių spektaklis)
Scenografas: Vidas Ribokas
Kostiumų dailininkė: Birutė Zorskienė
Šviesų režisierius: Kasparas Bujanauskas
Garso režisierius: Linas Kubekas
Spektaklyje skamba Povilo Kebliko aranžuotos harmonizuotos lietuvių liaudies dainos

2 METRAI: Deivis Norvilas ir Rafailas Karpis
2025-11-16 17:00
BILIETAI
Naujas nuotaikingas muzikinis duetas „2 METRAI”: jėgas sujungia Deivis ir Rafailas Karpis
Lietuviškos muzikos scenoje prisistato naujas, nuotaikingas ir be abejonės didelę juoko dozę užtikrinsiantis duetas – jėgas sujungia dainininkas, tenoras Deividas Norvilas-Deivis ir operos solistas, tenoras Rafailas Karpis. Ateinantį rudenį, pristatydami naują projektą šmaikščiu pavadinimu „2 METRAI“, atlikėjai susitiks su klausytojais net keturiolikoje Lietuvos miestų ir užtikrins, kad tai bus linksmiausias matytas metų pasirodymas.
Projektas „2 METRAI“ – tai unikalus humoro ir originalių muzikinių interpretacijų kupinas pasirodymas, kuriame klausytojai turės galimybę išgirsti ne tik smagias, populiarių dainų aranžuotes, bet ir originalias, būtent šiems pasirodymams sukurtas dainas. Tai – ne tik koncertas, bet ir dviejų scenos grandų komedija, spektaklis ir improvizacija viename.
„Bičiuliai esame jau daug metų – kartu mokėmės Lietuvos muzikos ir teatro akademijoje, vaikščiodavome tais pačiais koridoriais, laikydavome tuos pačius egzaminus. Vėliau susitikdavome įvairiuose projektuose, koncertuodavome tose pačiose scenose bei televizijos laidose. Abu esame panašios kompleksijos ir puikiai sutariame, tad po truputį pradėjo kirbėti mintis apie duetą. Galiausiai, lygiai prieš metus apie tai prasitarėme ir viešai – filmuojant televizijos kameroms pasižadėjome netrukus pristatyti projektą „2 METRAI“, – apie naujojo dueto pradžią pasakoja atlikėjai.
Spalio 19 d. prasidėsiančiame nuotaikingame koncertų ture Deivis ir Rafailas žada atiduoti viską, ką turi ir moka geriausiai, tačiau svarbiausia – su gera humoro doze.
„Stengsimės nustebinti klausytojus originaliais, specialiai „2 METRAI“ programai sukurtais kūriniais, taip pat – atrinkti kuo daugiau spalvingų, nuotaikingų jau žinomų dainų, kuriomis papildysime programą. Svarbiausia mums – kad klausytojai gerai praleistų vakarą ir kad nuo jų veidų nedingtų šypsenos“, – sako jie.

Nijolė Narmontaitė ir Arnas Švilpauskas MADINGA PORA
2025-11-18 18:00
BILIETAI
JI – vyresnė ir turtinga, JIS – jaunas ir tik gražus.
Ar meilė įmanoma?
Viskas apie vyrus ir moteris.
Nepraraskite progos pasijuokti ir padainuoti kartu su Nijole Narmontaite ir Arnu Švilpausku.

Kino filmas „Spermagedonas“ N-16
2025-11-19 17:30, 2025-11-26 19:30
BILIETAI
SPERMAGEDONAS
(Spermageddon)
2025 m.
Premjera: 2025 m. lapkričio 14 d.
Žanras: komedija, suaugusiems, animacinis
Amžiaus cenzas: N-16
Trukmė: 80 min.

Visiškai išprotėjusi, itin nešvanki ir tikrai ne vaikams skirta animacinė komedija, pasakojanti apie du hormonais sprogstančius paauglius Jensą ir Lizą, su draugais užkūrusius vakarėlį miško trobelėje. Vienas kitam jie patinka, bet kaip ir visi žaliukai nežino, kaip tai parodyti. Galiausiai jaunuolius išlaisvina klasikinis „butelio“ žaidimas. Po pirmo seilėto bučkio drovumas išgaruoja ir netrukus jie jau plėšia drabužius vienas nuo kito bei nerangiai bando aiškintis, kur ir ką daryti toliau.
Tuo metu vaikino kūne kyla visiškas Spermagedonas: smegenys panikuoja, kraujas subėga į tikrai ne mažiau svarbų organą, o milijonai spermatozoidų išsirikiuoja prie starto linijos, pasiruošę nesuvaldomoms lenktynėms dėl vienintelio prizo – progos apvaisinti kiaušinėlį. Bet visiems aišku, kad finišą pasieks ne kiekvienas.
Filmo personažus lietuviškai įgarsino žymūs komedijos scenos, kino bei TV ekrano veidai Mantas Stonkus, Rolandas Mackevičius, Giedrius Savickas, Milda Noreikaitė, Gelminė Glemžaitė – Stonkė, Nedas Zimantas ir kiti.

Kino filmas „BIX BEVEIK NIRVANA“
2025-11-19 19:30
BILIETAI
BIX BEVEIK NIRVANA
Žanras: dokumentika
Cenzas: N-13
Trukmė: 1 val. 45 min.
Platina UAB „TV Manija“
Jėgas suvienijo du maištininkai: grupės BIX lyderis Saulius Urbonavičius-Samas ir kino chuliganas, filmų Zero, Redirected, Piktųjų karta autorius Emilis Vėlyvis.Lietuviško kino taisyklių laužytojas ir muzikos scenos sprogimas – istorija apie tai, kaip provincijos pankai perlipę sienas tapo pasaulio scena.
1989-ieji. Griūva Berlyno sienos griūtis.Laisvės simboliu tapęs miestas BIX’ams atveria kelią į pasaulį. Viename Vokietijos festivalyje jie apšildo dar tik karjerą pradedančius rokerius iš Nirvana.
Savo krašte – į visuomenės pakraštį nuspirtos nuorūkos, pankai.Už sienos – MTV ir VIVA eteriai, Kanų pasaulinio muzikos klipų festivalio apdovanojimas, įrašai kiečiausiose JAV studijose ir koncertiniai turai per Europą bei Valstijas.
Tai kino istorija apie vaikinus iš provincijos, kuriems pasaulis atsivėrė plačiai.Ir BIX’ams tai buvo – beveik nirvana.

Pašėlusi komedija. Rasos 1+2
2025-11-21 18:00
BILIETAI
Kitoks teatras pristato:
Pašėlusi komedija. Rasos 1+2
Pagal spektaklius „(Ne) Galiu tylėti (Ne) Galiu mylėti. Šventė tęsiasi “
Po Lietuvą turą pradeda subtiliai intelektualaus humoro prisodrinta „Kitokio Teatro“ komedija Rasos 1+2 pagal spektaklius „(Ne) Galiu tylėti, (Ne) Galiu mylėti! Šventė tęsiasi ” Top rinkinys (rež. Ričardas Vitkaitis, adaptacija Ainis Storpirštis) – sumušę lankomumo rekordus!
Komedijoje susitinka trys charizmatiškos, krykštaujančios supermoterys. Viena per kitą jos kleketuoja savo istorijas – ir dūzgia, lyg bičių avilys, aliarmo metu! Čia net patys privačiausi niuansai išparceliuojami draugių teismui. Stebint neįtikėtinas moterų gyvenimo situacijas, nevalingas kvatojimas palaipsniui apsėda visą salę. Ir nebelieka kitos išeities – kaip tik prisijuokti į valias!
Komedijos aktoriai – žiūrovams puikiai pažįstami iš TV laidų, kino filmų, serialų – Aušra Štukytė, Oneida Kunsunga , Gabija Jaraminaitė, Ilona Kvietkutė, Gabija Urniežiūtė, Marius Repšys, Anis Storpirštis, Tadas Gryn, Dovydas Stončius.
Komedija atskleis: moteris – tai tūkstančiai veidų ir vaidmenų; žemėje visi keliai veda į moterį, o ne į Romą; moteris tai deivė, gundytoja, kerėtoja ir pinčukas viename! Bet kaipgi pasaulis be moterų?!
Užgriuvus netikėtai didžiuliam pasisekimui, kūrybinė komanda pakeitė aktorių garderobą, žiūrovus herojės stebins naujomis, spalvingomis suknelėmis. Laukia ir daugiau staigmenų.
Rasos 1+2 (Ne) Galiu tylėti (Ne) Galiu mylėti. Šventė tęsiasi “ – tai kultine pretenduojanti tapti komedija, subalansuota ir moterims, ir jas labiau trokštantiems suprasti vyrams. Misija – neįmanoma? Susitikime ture po Lietuvą ir pažiūrėsime.
KŪRYBINĖ KOMANDA:
Režisierius – Ričardas Vitkaitis,
Adaptacija – Ainis Storpirštis
VAIDINA:
Draugės – Oneida Kunsunga, Ilona Kvietkutė / Gabija Jaraminaitė, Aušra Štukytė / Gabija Urniežiūtė.
Policininkas – Marius Repšys / Dovydas Stončius.
Korumpuotas verslininkas – Ainis Storpirštis / Tadas Gryn.

LIETUVOS KARIUOMENĖS DIENA
2025-11-23 10:00

Kino filmas „Flykas“
2025-11-26 11:00
BILIETAI
Paprastai mes į savo šešėlį visiškai nekreipiame dėmesio – tol, kol jis nepavirsta viską valgančiu monstru. Animacinis filmas apie tarpgalaktinius nuotykius -„Flykas“.
Stipriai susižalojęs Tomas nebegali vaikščioti ir yra priverstas būti namuose, kuriuose jaučiasi be galo vienišas. Laimė, tai trunka neilgai: iš kitos visatos pas Tomą netyčia atvyksta keistas, gauruotas ir išdykęs padaras, vardu Flykas. Susidraugavęs su Tomu ir sužinojęs, kas jam nutiko, Flykas berniuką pasiima į savąjį pasaulį. Pasaulį, kuriame šis vėl gali vaikščioti – tam tereikia atsisakyti savo šešėlio! Berniukas apsisprendžia akimirksniu – juk kam apskritai reikalingas tas šešėlis?
Išmainytas berniuko šešėlis labai nuliūsta ir netikėtaiišauga į nerangų, bet bauginantį monstrą, grasinantį sunaikinti tiek Flyko, tiek Tomo pasaulius. Kad sustabdytų neatpažįstamai pasikeitusį savo šešėlį, berniukuiteks surasti jėgų pažvelgti į akis savo baimėms, ko pasekoje jis supras, kokie dalykai gyvenime yra patys svarbiausi.

AŠ DAR DAINUOSIU. Viktoras Prapras su grupe
2025-11-29 17:00
Lapkričio 29 d. 17.00 val. Mažeikių kultūros centre skambės melodijos, su kuriomis užaugome, kurios lydėjo ir vienijo mus visą gyvenimą, kurios suvirpins širdis, primins jaunystę ir pakvies patirti teigiamas emocijas. „Šis koncertas – tarsi susitikimas su senais draugais“, – sako į savo ir grupės koncertą kviečiantis populiariausios Lietuvos grupės „Hiperbolė“ įkūrėjas Viktoras Prapras, kurio vardas neatsiejamas nuo lietuviškos roko ir popmuzikos istorijos.
Po ilgos pertraukos į sceną sugrįžusio maestro pasirodymas su grupe taps nostalgiška kelione per visų laikų klausytojų širdis užkariavusias melodijas ir kūrinius, kuriuose dera branda, patirtis ir meilė muzikai. Skambės ryškiausios „Hiperbolės“ dainos – „Tu grok“, „Pamiršk mane“, „Išgalvotas gyvenimas“, „Daktarai“, „Aš dar dainuosiu“, „Laužai“, „Vasara“, „Kai nieko neturi“, „Ieškosiu tavęs“, „Vandens ženklai“, „Sugrįžk“, „Sodžiaus mergaitė“ ir daugelis kitų.
Išreikšdami pagarbą legendiniam kolektyvui, maloniai kviečiame apsilankyti šiame ypatingame koncerte.Bilietai: ticketmarket.lt ir Mažeikių kultūros centro kasa.

Advento vainiko palaiminimas
2025-11-30 13:30

Koncertas ADVENTO ŠVIESA
2025-12-01 18:45
Kviečiame į adventinį koncertą „Advento šviesa“!

2025 m. gruodžio 1 d. 18.45 val.
Mažeikių Šv. Pranciškaus Asyžiečio bažnyčioje

Juozas Erlickas. UŽ STIKLINIŲ LIETAUS GROTŲ
2025-12-02 16:00 - 18:00
BILIETAI

Akustinės Stasio Povilaičio dainos. Liudas Mikalauskas ir Egidijus Bavikinas
2025-12-04 18:00

Kalėdų eglės įžiebimas
2025-12-05 19:00

„ROMANTIC SAX“ JUOZAS KURAITIS
2025-12-10 18:00

Mariaus Jampolskio ir Irūnos jubiliejinis turas!
2025-12-12 18:00

Koncertas MES PALINKĖSIM GERŲ KALĖDŲ
2025-12-12 18:00
Gruodžio 12 d. 18 val. Mažeikių politechnikos mokykloje koncertas MES PALINKĖSIM GERŲ KALĖDŲ

RENGINYS NEMOKAMAS

Spektaklis „Dviese ant stogo“
2025-12-14 17:00
BILIETAI
Mantas Jankavičius po 12 metų pertraukos teatro scenoje: tai meilės istorija, kuria galima patikėti.
Po ilgos pertraukos į teatro scena sugrįžta aktorius ir dainininkas Mantas Jankavičius. Kaip pats sako, jis sugrįžta kaip „sėkmės dueto“ dalis – Mantas atliks pagrindinį vaidmenį aktoriaus, režisieriaus ir ilgamečio bičiulio Dainiaus Kazlausko muzikiniame spektaklyje „Dviese ant stogo“.
Komiškų situacijų kupinoje romantinėje dramoje „Dviese ant stogo“ Mantas pagrindinį vaidmenį atlieka kartu su aktore Adelė Šuminskaitė. Kartu su scenos partnere duetas pasakoja apie neįmanomą dviejų jaunų žmonių meilę, ilgesį bei lūkesčius, primena apie laikui nepavaldžias vertybes. Spektaklyje taip pat gyvai skamba ir Manto dainos , viena iš jų – vos prieš porą savaičių išleista, būtent šiam spektakliui kurta daina „Dviese ant stogo“.
——————————–
Spektaklio režisierius D. Kazlauskas sako, kad tokių istorijų kaip „Dviese ant stogo“ nėra daug – rasti naują kampą papasakoti apie žmonių santykius, pateikti istoriją įdomiai, jausmingai, skoningai yra iššūkis tiek spektaklį kuriantiems, tiek jame vaidinantiems, tad režisierius itin džiaugiasi rezultatu.
„Žmogaus gyvenimas nėra reikšmingas. Dideli dalykai, kurie vyksta su mumis, atrodo reikšmingi tik mums patiems. Kaip padaryti, kad tavo istorija būtų reikšminga ir tam, kuris ją žiūri? Kad ji būtų suprantama, prieinama, atpažįstama, sukeltų empatiją? Manau, tai buvo didžiausias iššūkis ir šiandien mums tai pavyko padaryti“, – sako režisierius ir priduria tikintis, jog šis spektaklis bus lankomas ir mylimas, kad gyvens dar ilgą gyvenimą šalies scenose.
——————————-
Mantas pasakoja, kad su režisieriumi Dainiumi Kazlausku jie pažįstami daugybę metų, tačiau artimesnė draugystė prasidėjo filmo „Tadas Blinda. Pradžia“ kino aikštelėje, kur jie kartu vaidino.
„Po šio filmo Dainius pasiūlė man vaidmenį spektaklyje „Laisvi drugeliai“, kuris galiausiai tapo neįtikėtinai sėkmingu, buvo rodomas beveik 8 metus. Tad ir šis pasirinkimas kartu dirbti nebuvo atsitiktinis – vadinčiau mus „sėkmės duetu”, – sako Mantas. – Su Dainiumi galėčiau eiti ir į pasaulio kraštą, ir į žvalgybą, ir visur kitur. Tikiu juo ir tikiu šio naujo spektaklio sėkme.“
Aktorius ir dainininkas pripažįsta, jog teatro žanras jam yra brangus ir artimas, jis pats yra dažnas spektaklių lankytojas, o tamsi ir nekasdieniška erdvė leidžia pabūti su savimi, susitapatinti su personažais, priveda prie egzistencinių klausimų apsvarstymo, kas yra labai svarbu ir reikalinga.
„Myliu teatrą ir esu laimingas, kad turiu talentingų režisierių pasitikėjimą. Kartais smagu pakeisti profilį, pailsėti nuo koncertinės veiklos, susitikti ir sukurti santykį su žiūrovu kitokiu – teatro – būdu. Laukia nuostabus pasirodymai ir džiaugiuosi būdamas to dalis“, – sako Mantas.
——————————————–
Pagrindinę veikėją spektaklyje „Dviese ant stogo“ vaidinanti aktorė Adelė Šuminskaitė džiaugiasi, jog pagaliau yra kam pasakoti šią gražią dviejų žmonių istoriją – pagaliau, po ilgo darbo repeticijose ir tuščiose salėse, ją išgirdo ir pajautė žiūrovai. „Labai gera matyti, kaip jie klauso, girdėti, kaip juokiasi, jausti, kaip liūdi kartu – tai sukelia didelį dėkingumo jausmą.“
„Su Mantu kartu dirbome pirmą kartą, tačiau viskas buvo paprasta ir labai jauku, nebuvo jokių barjerų ar įtampų, – pasakoja aktorė. – Šiame spektaklyje ant scenos esame tik dviese, tad jautėme visišką partnerystę, pasitikėjimą vienas kitu ir stipriai vienas kitą palaikėme.“

„Tai bent koncertas“spektaklis visai šeimai
2025-12-16 16:00
Tai bent koncertas-spektaklis visai šeimai2025-12-16 18:00
BILIETAI

TAI BENT KONCERTAS – DIDŽIAUSIA KALĖDINĖ DOVANA VISAI ŠEIMAI!!!!
Stebuklingo Kalėdų miško gyventojai Elfė, Elfas ir Senelis žengia iš televizoriaus ekrano tiesiai į didžiąją sceną. Surinkę geriausias savo dainas, smagiausius pokštus ir gražiausias mintis jie pristato TAI BENT KONCERTĄ! Jiems padės patys smagiausi miško muzikantai: Lokys Vacys, Ruonis Juonis ir Ponas Kaminėtojas.
vaidina ir muzikuoja:
Senelis – Julius Žalakevičius
Elfė – Aistė Lasytė
Elfas – Vygandas Vadeiša
Kaminėtojas – Martynas Vaidotas
Ruonis Juonis – Vainius Dovydaitis
Lokys Vacys – Tomas Chveduk

režisierius Povilas Laurinkus
dailininkas Grigorijus Zundelovičius
kostiumų dailininkė Ana Zibireva
kompozitorius Vainius Dovydaitis
dainų muzikos autorė Aistė Lasytė
prodiuseris Mykolas Vildžiūnas

Kino filmas „Slaptažodis: Kalėdos“
2025-12-17 17:30
Kai Kalėdos tampa nebe švente, o darbu, vienas elfas primins, ką ši šventė reiškia iš tikrųjų. Animacinis filmas visai šeimai „Slaptažodis: Kalėdos“.
Mažasis elfas Jojo augo, klausydamasis savo senelio pasakojimų apie tai, kaip smagu būdavo dirbti Kalėdų Senelio dirbtuvėse, ruošiant dovanas viso pasaulio vaikams. Jojo tiesiog negali sulaukti, kada taps pakankamai didelis, kad ir jam būtų leista prisijungti prie Kalėdų Senelio pagalbininkų. Tačiau kai toji diena pagaliau ateina, Jojo laukia didžiulis nusivylimas.
Pačią pirmąją dieną jis sužino, kad Kalėdų Senelio dirbtuvės dabar visiškai automatizuotos, didžiąją darbo dalį atlieka robotai, o ir paties Kalėdų Senelio jau gana seniai niekas nematė. Sklinda gandai, kad jis išėjo į pensiją. Lyg to būtų maža, į Senelio dirbtuvių valdymo sistemą įsilaužia kažkokia programišė ir pareikalauja jai iki vidurnakčio pristatyti Kalėdų Senelį, nes kitaip ji sunaikins visus jau pagamintus žaislus.
Kartu su skeptiškai nusiteikusiu elfu iš personalo skyriaus, savo ištikimu bičiuliu elniuku ir vienu dovanų pakavimo dronu, Jojo iškeliauja ieškoti Kalėdų Senelio – jis tiesiog negali leisti, kad kažkas sugadintų Kalėdas ir padarys viską, kad primintų kitiems elfams, kokia yra tikroji šios šventės prasmė.
Nuotaikingas ir nutrūktgalviškas animacinis filmukas visai šeimai „Slaptažodis: Kalėdos“ Lietuvoje pradedamas rodyti gruodžio 12 dieną.
BILIETAI

Koncertas TU ATEIK Į PASIMATYMĄ
2025-12-17 18:00
Gruodžio 17 d. 18:00 val. Mažeikių kultūros centro Mažojoje salėje nuotaikingas koncertas „Tu ateik į pasimatymą“

…Kai skamba muzika ir susitinka žvilgsniai – gimsta gražiausi pasimatymai…

BILIETAI

Kino filmas „Tyli naktis. Siaubo naktis“ | N-16
2025-12-17 19:30
BILIETAI
TYLI NAKTIS. SIAUBO NAKTIS
Studija, sukūrusi siaubo filmus „KELIANTIS SIAUBĄ 2 ir 3“ pristato naują savo darbą „TYLI NAKTIS. SIAUBO NAKTIS“ – žudikas, persirengęs Kalėdų Seneliu, mojuos kirviu per pačias nuostabiausias metų šventes. Filmo režisierius – siaubo filmų meistras Mike P. Nelson („Wrong Turn“, „V/H/S/85“), nusprendė kaip reikiant pasilinksminti ir parodyti žiūrovams naują, prieš daugiau nei 40 metų pasirodžiusio filmo interpretaciją.
Lauki Kalėdų senelio? Šiemet jis įslinks tyliai į namus ne su dovanomis, o su kirviu ir… užkapos tave negyvai! Nuo gruodžio 12 dienos didžiuosiuose kino ekranuose užkietėję „siaubiakų“ fanai patirs tikrą šventinį adrenaliną, kur nevaldomai siautės psichopatas, kraujas taškysis į visas puses, kirviai kapos galvas, o baltas sniegas nusidažys kraupiai raudona spalva.
Kai Bilis (akt. Rohan Campbell) dar vaikas, jo akyse Kalėdų senelio kostiumu apsirengęs vyras šaltakraujiškai nužudo jo tėtį ir mamą. Nuo tada jo psichika pakrinka. Vedamas nevaldomų įniršio protrūkių jis išsirenka auką, tuos, kurie šiais metais buvo nepaklusnūs ir blogi. Artėjant Kūčių vakarui, mažas miestelis tampa jo naujuoju medžioklės lauku – kur neklaužados ir blogi žmonės sumoka pačią aukščiausią kainą. Apsivilkęs Kalėdų senelio kostiumą Bilis be gailesčio kapoja galvas, skerdžia kūnus, o atlikęs šią savo šventinę misiją – tai pažymi krauju savo tamsiame, advento kalendoriuje. Dvidešimt penkios nekaltos aukos prieš Kalėdas kasmet paverčia Bilį Kalėdų šmėkla, kuri gali pasirodyti kiekvieno namuose… Net ir laimingai įsimylėjęs, ir bandydamas gyventi padorų gyvenimą, jis nepajėgia pabėgti nuo savęs ir ramus miestelio gyvenimas virsta Bilio kraupaus keršto vieta…
Beprotiška Kalėdų naktis jau laukia tavęs…ateik ir pajusk kruviną jos alsavimą tau į nugarą… Kino teatruose nuo gruodžio 12 dienos.

TYLI NAKTIS. SIAUBO NAKTIS (Silent Night, Deadly Night)
PREMJERA LIETUVOJE: 2025 12 12
REŽISIERIUS: Mike P. Nelson („Wrong Turn“, „V/H/S/85“)
AKTORIAI: Rohan Campbell, Ruby Modine, Mark Acheson
TRUKMĖ: 96 min.
ŠALIS: JAV
AMŽIAUS CENZAS: S
ŽANRAS: trileris, drama, istorinis

DAINOTAS VARNAS su grupe „Aplink pasaulį per 100 minučių”
2025-12-18 18:00
BILIETAI
Ar nors kartą svajojote leistis į kelionę aplink pasaulį? Ar dažnai sakėte sau, kad „kada nors, kai tik turėsite laiko“?
O jei jums pasiūlytume aplankyti 15 šalių, išgirsti 7 kalbas, pajusti kultūros dvelksmą, o kelionei paskirti tik vieną vakarą?
Turbūt jau supratote, kad tai ne paprasta, o muzikinė kelionė, į kurią jus nuoširdžiai kviečia Dainotas Varnas ir gyvo garso grupė.
Aplink pasaulį per 100 minučių – taip vadinasi naujausia dainininko programa, kurioje: Didžiosios Britanijos, Airijos, Prancūzijos, Portugalijos, Italijos, Ispanijos, JAV, Kanados, Meksikos, Kubos, Švedijos, Norvegijos, Šveicarijos, Turkijos ir net Libano žvaigždžių garsūs kūriniai.
Dainotas Varnas pasirengęs dainuoti ne tik lietuviškai, angliškai, prancūziškai, ispaniškai, portugališkai, turkiškai, bet net ir arabiškai.
Visi galite nuspėti, kad Švediją atstovaus legendinės ABBA daina, o Portugalija prašyte prašosi Salvadoro Sobralio megahito „Amor Pelos Dois“, tačiau ne viskas muzikinėje kelionėje aplink pasaulį taip lengvai prognozuojama.
Dainotas Varnas kūrinius rinko labai apgalvotai: jie visi labai gerai žinomi, bet nemaža dalis savyje slepia ir siurprizą.
Ar žinojote, kad garsusis „Metallica“ hitas „Whiskey in the Jar“ iš tiesų yra airių liaudies daina, kurią pirmieji išgarsino grupė „The Dubliners“? Ar galite įsivaizduoti, kad garsioji „Guantanamera“ kilusi iš Kubos, o jos žodžiais tapęs eilėraštis buvo sukurtas IX amžiuje? Ar esate girdėję, kaip legendinis Franko Sinatros kūrinys „My Way“ skamba ispaniškai? Jį yra sudainavę legendiniai „Gipsy Kings“. Būtent jų versiją į programą įtraukė D. Varnas.
„Atvykus“ į Ameriką, žiūrovų taip pat laukia nemenkas siurprizas: ar norite spėti amerikiečių kūrinio pavadinimą? Tas pavadinimas yra ir vienintelis visos muzikinės kompozicijos žodis. Pati melodija – labai garsi ir daugumai tikrai žinoma.
„Tai bus pati įvairiausia kalbiškai ir kultūriškai, pati gražiausia muzikaliai ir, nebijau net sakyti, pati geriausia mano programa. Jau dabar repetuodami girdime, kaip nuostabiai ji skamba“, – pasakojo D. Varnas.
Programa Aplink pasaulį per 100 minučių ir trunka maždaug valandą keturiasdešimt minučių. Tai ne tik koncertas, bet ir teatralizuotas pasirodymas, lydimas specialiai sukurtos scenografijos, šviesų efektų, multimedijos. „Scenai gaminame dekoracijas, o kiekvienos šalies dainai kuriame šviesų šou pagal jos vėliavos spalvas“, – mažą dalelę būsimos vizualikos atskleidžia dainininkas.

Kalėdų miestelio atidarymo šventė
2025-12-19 18:00
Gruodžio 19-osios vakarą visi keliai veda į Kalėdų miestelio atidarymą.
Scenoje – ROKAS YAN!
Susitikime ten, kur kvepia šventėmis.

Komedija ATVIRA PORA
2025-12-20 17:00
BILIETAI
Vyras. Žmona. Santuoka. Krizė.
Tokioje, gana tradicinėje, situacijoje atsiduria komedijos „Atvira pora“ herojai Antonija (Toma Vaškevičiūtė) ir jos vyras (Giedrius Savickas).
Situacija tradicinė, tačiau jos sprendimo būdas tikrai originalus.
Net šokiruojantis!
Galime lažintis, kad jūs iki to neprisigalvotumėt.
O štai mūsų komedijos herojams protas keistai susisuko.
„Mes išgelbėsime mūsų santykius tik tada, kai pakeisime savo kultūrinius požiūrius iš esmės“, – sako vyras.
„Bet taip nebūna. Žinai kas būna? Nervų karas, panikos atakos, nemiga, krūva tablečių, konsultacijos pas psichologus ir galų gale durnynas“, – skeptiškai idėją iš pradžių įvertino Antonija.
Bet galų gale JIS JĄ įtikino.
Siekdami išsaugoti santuoką, abu sutaria tapti „atvira pora“.
Nesislapstydami megzti intymius santykius su kitais. Ir dar visiškai be jokios gėdos ir sąžinės graužimo šeimoje pasipasakoti savo nuotykius.
Gal, vis dėlto, nors vienas jūsų esate išbandęs tokį santykių išsaugojimo būdą? Jei taip, labai norėtume išgirsti, kaip jums sekėsi.
Mūsų herojams sekėsi tikrai ne taip, kaip jie įsivaizdavo…
„Šitą šokį pora turi šokti dviese ir abi pusės turi būti pasirengusios staigiems posūkiams. Negali prognozuoti, kas iš tokių santykių išeis nugalėtoju“ – sako spektaklio režisierius Antanas Obcarskas.
Komedija „Atvira pora“ intrigą išlaiko iki pat paskutinių spektaklio sekundžių. O įspūdingas finalas žiūrovui tampa dar didesniu netikėtumu.
Komedija „Atvira pora“ sukurta pagal garsią italų pjesę „Coppia aperta, quasi spalancata“ (autoriai Dario Fo, Franca Rame ir Jacopo Fo). Vos pradėta rodyti Italijoje, pjesė, dėl savo drąsaus ir necenzūruoto turinio, sulaukė didžiulio ažiotažo.
Lietuviško spektaklio „Atvira pora“ kūrėjai įspėja, kad jame aptariamos problemos ir vaidinamos situacijos gali šokiruoti jautresnį žiūrovą, taip pat gali būti sunkiai suprantamos jaunesniems nei 16 metų asmenims.
